《茶诗一首用南伯建除体》
宋代·郭印

建置茗饮利无穷，除去睡魔捷如攻。
满箧龙团重绝品，平视紫如难为同。
定知一啜爽神观，执热往往腋生风。
破碎月轮午窗底，危冠欲堕呼樵童。
成仁岂惮粉身骨，收取祛烦疗疾功。
开陈作经忆桑苎，闭眼便觉精神通。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。